Puolueiden välinen sopimus hyvinvointialueen paikkajakoperiaatteista tulevalle valtuustokaudelle

Tämän sopimuksen tarkoituksena on varmistaa luottamuselinten jäseniä valittaessa ja hyvinvointialueen hallintoa järjestettäessä luottamuselinten osalta, että hyvinvointialueen ja sen asukkaiden etu otetaan huomioon ja aluevaalien tulosta kunnioitetaan.

Allekirjoittaneet poliittiset piirijärjestöt sopivat seuraavista periaatteista luottamuselimiä valittaessa ja toiminnasta tulevalle valtuustokaudelle. Sopimus koskee rekisteröityjä puolueita, jotka saavat *Hyvinvointialueella* aluevaltuutettuja aluevaaleissa 2025.

Vaalien jälkeiset luottamuspaikkaneuvottelut käynnistetään heti vaalituloksen vahvistamisen jälkeen. Neuvotteluja johtaa suurimman äänimäärän *Hyvinvointialueella* saaneen puolueen piirin puheenjohtaja. Puolueiden tavoitteena on valita luottamuselimet mahdollisimman pian vaalien jälkeen.

Luottamushenkilöpaikkojen jaossa käytetään neuvottelumenettelyä. Jokainen luottamuselin valitaan ensisijaisesti d´Hondtilla äänimäärien mukaisesti. Pienet puolueet huomioidaan oikeudenmukaisesti paikkojen jaossa.

Puheenjohtajien ja varapuheenjohtajien valinnat tehdään vaalituloksen mukaisesti neuvottelumenettelyllä d´Hondtia mukaillen. Hyvinvointialueen toimielinten kaikki puheenjohtajuudet ovat jaossa samalla kertaa. Varsinaisen ja varajäsenen paikat valitaan myös puolueittain. Mahdollisista poikkeamista voidaan ryhmien kesken erikseen sopia. Puolueet nimeävät ehdokkaat vastuullisesti tasa-arvosäännökset sekä yhteisöjääviydet huomioiden ja painottavat valittujen asiantuntemusta. Alueellisuus huomioidaan mahdollisuuksien mukaan myös valinnoissa.

Tämän sopimuksen periaatteiden mukaan jaetaan luottamushenkilöpaikat kaikkiin hyvinvointialueen poliittisiin toimielimiin. Näitä ovat muun muassa aluevaltuuston puheenjohtajisto, aluehallitus, tarkastuslautakunta, aluevaalilautakunta, *ym ym*.

Vaalien jälkeinen ryhmien välinen liittoutuminen luottamushenkilöitä valittaessa ei ole sallittua. Ennen vaaleja muodostettu vaaliliitto käsitellään yhtenä ryhmänä koko vaalikauden ajan.

Mikäli luottamushenkilö valintansa jälkeen kesken valtuustokauden eroaa tai erotetaan poliittisesta ryhmästään, menettää hän luottamushenkilöpaikkansa lukuun ottamatta valtuuston jäsenyyttä. Vastaanottava ryhmä on velvollinen sopimaan aikaisemmista luottamuspaikoista luopumisen asianosaisen henkilön kanssa. Hänen tilalleen valitaan uusi henkilö. Mikäli vaihdos ei tapahdu vapaaehtoisesti koko lautakunta tai vastaava elin pyytää eron ja tilalle valitaan uusi toimielin. Prosessin käynnistää lautakunnan tai muun toimielimen puheenjohtaja tai varapuheenjohtaja. Samaa menettelyä voidaan soveltaa, mikäli toimielimen toiminta on vakavasti häiriintynyt luottamushenkilön tai luottamushenkilöiden toimesta.

Luottamuselinten tarkasta paikkajaosta ja muista paitsi tässä sopimuksessa sovituista periaatteista tullaan sopimaan neuvotteluissa vaalien jälkeen. Näistä yksityiskohdista ja periaatteista tehdään erillinen sopimus

Tähän sopimukseen voidaan tehdä muutoksia, mikäli sopimuksen allekirjoittaneet puolueet niin yhdessä sopivat.